กรุงศรีขายกองทุน6เดือนจ่าย3.2%ต่อปี
กรุงศรีขายกองทุนเปิดกรุงศรีตราสารหนี้ 6M8 ชูผลตอบแทน 3.2%ต่อปี
20 ก.พ. 2555

กรุงศรีขายกองทุนเปิดกรุงศรีตราสารหนี้ 6M8 ชูผลตอบแทน 3.2%ต่อปี
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.)กรุงศรี เปิดเผยว่า  บริษัทเปิดเสนอขายกองทุนเปิดกรุงศรีตราสารหนี้ 6M8(KFFIX6M8)อายุโครงการประมาณ 6 เดือน ระหว่างวันที่ 21- 27 ก.พ. 55 ลงทุนขั้นต่ำ 10,000 บาท โดยกองทุนจะลงทุนในตราสารหนี้ทั้งในประเทศและต่างประเทศ ผลตอบแทนจากการขายคืนหน่วยลงทุนโดยอัตโนมัติประมาณ 3.2 % ต่อปี
ทั้งนี้ตราสารที่จะลงทุน เช่น ตราสารหนี้ภาครัฐไทย  สัดส่วนการลงทุน 56 %  เงินฝากธนาคาร Union National Bank (สหรัฐอาหรับเอมิเรตส์) สัดส่วนการลงทุน 23 %  เงินฝากธนาคาร Bank of China สาขา Macau สัดส่วนการลงทุน 21 % 
“บลจ.กรุงศรี มองว่า การลงทุนในกองทุนตราสารหนี้ดังกล่าวยังเป็นทางเลือกที่น่าสนใจ  เหมาะกับนักลงทุนที่มองหาการลงทุนระยะสั้นที่มีความเสี่ยงต่ำและต้องการสร้างโอกาสรับผลตอบแทนสูงกว่าดอกเบี้ยเงินฝาก ทั้งนี้คาดว่ากองทุนเปิดกรุงศรีตราสารหนี้ 6M8(KFFIX6M8) จะได้รับความสนใจจากนักลงทุนเป็นอย่างดี” นายฉัตรพี กล่าว